 Marka uu ilmahaaga yari kuu sheego arrin ay caddahay inay been tahay ha ku deg-degin inaad beeniso ama udiido inuu sii wado hadalka ee u kaadi inta uu dhamaysanayo kadibna isku day in khayaaligan maskaxdiisa ku jira aad u bedesho mid dhab adiga oo waydiinaya suaalo waaqici ah, tusaale ahaan hadii uu kuu sheegay inuu tagay meel ay adag tahay in la tago oo aanan la rumaysan karayn isku day inaad waydiiso inuu ka sheekeeyo goobtaas sida ay u egtahay iyo haday jirto asxaab ay israaceen iyo suaalo kale oo ay ku adag tahay inuu u helo jawaab fudud, taas oo ku khasbaysa marka ay wado waliba ka xiranto adigana suaaluhu wali kuu buuxaan in uu iska qirto runtana afka soo mariyo maadaama uuna dareemayn cadaadis iyo baqdin arrintuna ay isku bedeshay sheeko werin, Arrintan sidoo kale waxa ay qayb wayn ka qaadanaysaa dhismaha mustaqbalka ilmahan yar oo tababar ayay u tahay sidii uu ugu heli lahaa wado iyo xal waxyaabo badan oo ubaahan wax ka badan haa iyo maya. 